Ngə́ mod a bələ́ bīníngá bə́bɛ̄, m̀bɔ́g ḿkpəg, ényɔ́ m̀bɔ́g ńlui, bə́sə̄ bə́bɛ̄ tɔ m̀kpəg tɔ ǹlui, bə́ byē nyé bɔ́n, ngə́ lə́ bɔ̄ naa ǹtól mɔ́n ó byálí ábə ǹlui, 16é mod nyɔ́ ā bə̄lə́ kig nâ, ámōs ā kab bɔ́n élīg, ǎ ngakə tɔ́b mɔ́n m̀kpəg á məyian mə́ mɔ́n ǹluǐ yā á nə̄ ńtól. 17A yəan fɔ́ɔ́ mə̌m hə nâ mɔ́n ǹlui énye a nə́ ńtōl, a və́ nyé ngab ébɛ̄ á byə́m bíé bísə amú mɔ́n tě, énye a nə́ ébūmá ósú yā ngul dzié, énye ǎ kyəbə ai etíé ńtól. 18Ngə́ mod a bələ́ mɔ́n məlɔ́ ai ebyandí, a tɔá təge dǐŋ wóg tɔ kíŋ ésīá tɔ ényí nyiá, təge bɔ́ bɔ̌ mə̄wóg, tɔ bə́ və́ nyé bində́gə́lə́. 19Ésīá bân nyiá bâyi nyé bi, bə́ kə́ ai nyé á bənyiá bodǒ yā dzāl á ḿbɛ̄ yā dzāl. 20Bɔ́ ai bənyiá bódǒ yā dzāl naa: “É mɔ́n wāān nyɔ̄ á nə məlɔ́ ai ebyandí, ńdɔ̄ fə ǎ bɛn wóg kíŋ dzāān, a diŋ fɔ́ɔ́ hə ndíán bidí ai nyúan məyɔg. 21Eyɔ̌ŋ tē bod bə́sə̄ yā ńnam báyī nyé lūm ngɔg, a kələ kwí anə́ ā wú ai sí, nálā ńgɔ myǎyi vaa ábē á zāŋ dzāān. Ísraɛ̂l ásə a yi dɔ́ wóg, a ḿbələ́ məsis.